CELEX: 32020D0755
Language: da
Date: 2020-06-08 00:00:00
Title: Rådets afgørelse (FUSP) 2020/755 af 8. juni 2020 om ændring af afgørelse (FUSP) 2016/2383 om EU-støtte til aktiviteter udført af Den Internationale Atomenergiorganisation på området nuklear sikkerhed og inden for rammerne af gennemførelsen af EU's strategi mod spredning af masseødelæggelsesvåben

9.6.2020   
               
               
                  DA
               
               
                  Den Europæiske Unions Tidende
               
               
                  LI 179/2
               
            
         RÅDETS AFGØRELSE (FUSP) 2020/755
         af 8. juni 2020
         om ændring af afgørelse (FUSP) 2016/2383 om EU-støtte til aktiviteter udført af Den Internationale Atomenergiorganisation på området nuklear sikkerhed og inden for rammerne af gennemførelsen af EU's strategi mod spredning af masseødelæggelsesvåben
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 21. december 2016 vedtog Rådet afgørelse (FUSP) 2016/2383 (1), der fastsætter en gennemførelsesperiode på 36 måneder fra datoen for indgåelse af den finansieringsaftale, der er omhandlet i nævnte afgørelse, for de aktiviteter, der er omhandlet i artikel 1 heri.
                  
               
                     (2)
                  
                  
                     Finansieringsaftalen med Den Internationale Atomenergiorganisation (IAEA) blev undertegnet den 15. juni 2017 og udløber derfor den 14. juni 2020.
                  
               
                     (3)
                  
                  
                     Den 8. maj 2020 anmodede IAEA om en forlængelse af gennemførelsesperioden og af kontraktindgåelsesfristen i afgørelse (FUSP) 2016/2383 fra 36 til 42 måneder indtil den 14. december 2020. Den ønskede forlængelse skyldes covid-19-pandemien og den midlertidige suspension af alle ikkekritiske rejser og møder indtil den 1. juni 2020, herunder dem, der skal afholdes i Wien, og som kræver deltagelse af udenlandske eksperter.
                  
               
                     (4)
                  
                  
                     De aktiviteter, der er omhandlet i artikel 1 i afgørelse (FUSP) 2016/2383, kan fortsætte uden indvirkning på de finansielle midler frem til den 14. december 2020.
                  
               
                     (5)
                  
                  
                     Afgørelse (FUSP) 2016/2383 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 5, stk. 2, i afgørelse (FUSP) 2016/2383 affattes således:
            »Denne afgørelse udløber den 14. december 2020.«
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 8. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse (FUSP) 2016/2383 af 21. december 2016 om EU-støtte til aktiviteter udført af Den Internationale Atomenergiorganisation på området nuklear sikkerhed og inden for rammerne af gennemførelsen af EU's strategi mod spredning af masseødelæggelsesvåben (EUT L 352 af 23.12.2016, s. 74).